Source: http://www.epi.sk/zz/1993-261
Timestamp: 2019-06-24 11:13:51+00:00

Document:
Hľadaj v 261/1993 ×
Účinnosť od 22.12.1995
Ministerstvo financií Slovenskej republiky po dohode s Ministerstvom zahraničných vecí Slovenskej republiky podľa § 193 ods. 2 zákona č. 618/1992 Zb. Colný zákon ustanovuje:
(1) Od dovozného cla (ďalej len „clo“) sa oslobodzuje zahraničný tovar1) (ďalej len „tovar“), s výnimkou osobného automobilu2) a tovaru slúžiaceho na prevádzkovanie lotérií a iných podobných hier,3) dovážaný ako nepeňažný vklad4) zahraničnej osoby5) na výrobnú činnosť do obchodnej spoločnosti6) alebo družstva7) so sídlom v tuzemsku (ďalej len „slovenská právnická osoba“), ktoré majú v predmete podnikania výrobnú činnosť.8)
(2) Oslobodenie od cla podľa odseku 1 sa vzťahuje aj na tovar dovážaný ako nepeňažný vklad zahraničnej osoby do banky9) na jej technické vybavenie uvedený v položkách colného sadzobníka10) 8470 - počítacie stroje, 8471 - stroje na automatické spracovanie dát a 8472 - kancelárske stroje a prístroje.
(1) Tovar sa oslobodzuje od cla, ak
a) podiel zahraničnej osoby na základnom imaní11) slovenskej právnickej osoby je najmenej 35 % a nepeňažný vklad je najmenej 10 mil. Sk,
b) dovezený tovar nie je v čase dovozu do Slovenskej republiky starší ako jeden rok a nepoužíval sa, pričom slovenská právnická osoba ho bude najmenej dva roky od prepustenia do režimu voľného obehu používať na dovezený účel.
(2) Nárok na oslobodenie od cla podľa § 1 uplatní slovenská právnická osoba spôsobom ustanoveným osobitnými predpismi.12)
(3) K colnému vyhláseniu sa prikladá
a) doklad o tom, že dovezený tovar a jeho technické vlastnosti nie sú porovnateľné s tovarom vyrábaným v tuzemsku,
b) doklad o ocenení tovaru podľa osobitného predpisu,4)
c) osvedčenie o tovare, záručný list, technický preukaz alebo typizačný štítok preukazujúci vek tovaru.
Miestne príslušným orgánom na colné konanie je colný úrad, v ktorého územnom obvode má slovenská právnická osoba sídlo.
Ustanovenia tejto vyhlášky sa uplatnia len na tovar dovezený najneskôr 31. decembra 1997.
Zrušuje sa vyhláška Federálneho ministerstva zahraničného obchodu č. 39/1992 Zb. o oslobodení vybraných druhov tovaru od dovozného cla.
1) § 2 písm. f) zákona č. 618/1992 Zb. Colný zákon.
2) § 2 ods. 2 písm. i) zákona č. 222/1992 Zb. o dani z pridanej hodnoty v znení neskorších predpisov.
4) § 59 a 225 Obchodného zákonníka.
5) § 2 písm. c) zákona č. 618/1992 Zb.
8) Kategória A až F odvetvovej klasifikácie ekonomických činností Federálneho štatistického úradu č. 3161 zo 16. októbra 1991.
9) § 1 zákona č. 21/1992 Zb. o bankách.
10) Nariadenie vlády Českej a Slovenskej Federatívnej Republiky č. 525/1991 Zb., ktorým sa vydáva colný sadzobník v znení nariadenia vlády Českej a Slovenskej Federatívnej Republiky č. 603/1992 Zb.
12) Vyhláška Ministerstva financií Slovenskej republiky č. 82/1993 Z. z. o forme, obsahu a náležitostiach colného vyhlásenia a o spôsobe vedenia colnej štatistiky.

References: § 193
 § 1
 § 2
 § 2
 § 59
 § 2
 § 1